A Scanner Darkly

A Scanner Darkly er en film av den amerikanske regissøren Richard Linklater fra 2006. Hovedrollene spilles av Keanu Reeves, Winona Ryder, Woody Harrelson, Robert Downey jr. og Rory Cochrane. Filmen er basert på en roman med samme navn av forfatteren Philip K. Dick, og er en dystopisk visjon om et fremtidig USA som har tapt krigen mot narkotika.

A Scanner Darkly bruker en teknikk der original-filmen er animert over bilde for bilde. Dette gir filmen et tegne- og animasjonsfilmaktig utseende. Teknikken kalles Interpolated rotoscoping og er en ny og forbedret versjon av den gamle rotoscoping-teknikken. Interpolated rotoscoping skaper jevnere overganger mellom bevegelser fra et bilde til neste. Andre filmer som blant annet har brukt denne teknikken er Waking Life av samme regissør og Ringenes Herre.

Rotoshop er et grafisk redigeringsprogram for rotoscoping og ble brukt i produksjonen av A Scanner Darkly.

 Handlingsreferat 
Amerikanske myndigheter har for lengst tapt krigen mot narkotika. «Substance D», ett sterkt rusmiddel som forårsaker bisarre hallusinasjoner, og er ekstremt populær over hele USA. Cirka 20 prosent av befolkningen er avhengig av dette stoffet. Som svar har myndighetene utviklet et høyteknologisk overvåkingssystem, og et nettverk av hemmelige agenter og informanter som skal spionere på folket. Bob Arctor (spilt av Keanu Reeves) er en av disse hemmelige undercover-agentene, som arbeider med å inflitrere underverden og slå til mot forsyningskjeden.

På en politistasjon beskytter Arctor hans eget personvern ved å bruke en «scramble dress» som hele tiden endrer alle aspekter ved hans utseende og stemme; Han er bare kjent med kodenavnet «Fred» og Arctors sjef «Hank» og alle andre undercover-agenter bruker også lignende drakter som beskytter identiteten deres – selv fra hverandre. Arctor selv blitt avhengig av «Substance D» og ​​kjøper fra Donna, som Arctor håper å etter hvert kjøpe store mengder stoff fra – slik at hun blir tvunget til å presentere ham for hennes egen leverandør.

Hank krever at «Fred» skal øke overvåkingen av Arctor selv, og hans medarbeidere. Arctors hjem står nå i sentrum for hans egen etterforskning, fordi det hovedsakelig er der Donna og flere andre avhengige tilbringer tiden deres. Arctors langvarige bruk av «Substance D» begynner å skade hjernen hans. En bekjent av Arctor, James Barris, påstår ovenfor Hank at Arctor er en terrorist, og han ønsker å bli ansatt i politiet selv. Barris formidler imidlertid (uten å vite det) denne informasjonen i nærvær av Arctor selv, hvis identitet på det tidspunktet var skjult bak hans drakt. Hank avslører for «Fred» at han lenge har visst at «Fred» faktisk er Arctor, og Hank informerer ham om at den egentlige hensikten med den omfattende overvåkingen var å fange Barris.

 Skuespillere 
miniatyr|Keanu Reeves

 Keanu Reeves som Bob Arctor og «Fred»
 Robert Downey jr. som James Barris
 Woody Harrelson som Ernie Luckman
 Winona Ryder som Donna Hawthorne
 Rory Cochrane som Charles Freck
 Chamblee Ferguson som sykehusansatt
 Angela Rawna som sykehusansatt
 Lisa Marie Newmyer som Connie
 Dameon Clarke som Mike
 Marco Perella som Donald

 Referanser 

 Eksterne lenker 



Kategori:Science fiction-filmer fra USA
Kategori:Filmer fra 2006
Kategori:Engelskspråklige filmer